4. pielikums

Daugavpils pilsētas domes

 2019.gada 11.jūlija

 lēmumam Nr.430

**Daugavpils 15. vidusskolas ES Erasmus+ programmas KA1 skolu sektora projekta Nr. 2019-1-LV01-KA101-060321 “Skola attīstībā: kompetents skolotājs – konkurētspējīga skola” apraksts**

|  |  |
| --- | --- |
| Projekta pieteicējs  | **Daugavpils 15. vidusskola** |
| Projekta ilgums | **01.07.2019. līdz 30.06.2020 (1 gads)** |
| Projekta mērķis | ES Erasmus+ programmas pamatdarbības Nr. 1 (KA1) mācību mobilitāte skolu pedagoģiskajam personālam projekta mērķi ir:1. atbalstīt skolotāju profesionālās meistarības pilnveidi, personības izaugsmi un kompetences paaugstināšanu kursos un mācību semināros Eiropā;2. veicināt skolas vadības un skolas mācību procesa modernizēšanu un mācību efektivitātes nodrošināšanu atbilstoši mūsdienu izglītības vajadzībām un prasībām; 3. veicināt labas pieredzes un daudzveidīgu inovatīvu metožu pārnesi un ieviešanu mācību procesā;4.veicināt skolas internacionalizāciju, tādējādi pārņemot dažādu Eiropas valstu inovatīvas izglītības koncepcijas un metodisko pieredzi. |
| Projekta apraksts | Latvijas ilgtspējīgas attīstības stratēģijā līdz 2030. gadam noteikts, ka būtiskākais izaicinājums izglītības jomā ir cilvēkresursu efektīva izmantošana izglītības sistēmā un valstī kopumā, savietojot globālās ekonomikas prasības ar Latvijas cilvēkkapitāla, kompetenču, jaunrades, sociālās un emocionālās inteliģences attīstību. Savukārt, stratēģija "Eiropa 2020" pievērš īpašu uzmanību uzlabojumiem izglītības sistēmā, kas veicina nodarbinātību. Projekta dalībnieki-skolas izglītībā iesaistītie skolotāji un skolas personāla speciālisti un darbinieki ar darba pieredzi savā profesionālajā jomā, aktīvi iesaistās skolas izglītības procesa attīstībā un ir gatavi dalīties pieredzē ar citām skolām. Viņu vajadzības ir šādas - inovatīvas pieredzes pārņemšanā un ieviešana skolas mācību procesā, profesionālo kompetenču attīstīšana, tādējādi paaugstinot skolas izglītības procesa kvalitāti un ietekmējot skolas attīstības stratēģiju. Projekta dalībniekiem būs iespēja iegūt inovatīvu pieredzi Eiropā savā profesionālās darbības jomā. Kursu un semināra aktivitātes ir vērstas uz to, lai iegūtu jaunas zināšanas, inovatīvas kompetences un pieredzi.Projekta tēmas ir: IKT - jaunās tehnoloģijas - digitālās kompetences;Inovatīvas mācību programmas/izglītības metodes;Skolas attīstība un kvalitātes uzlabošana, internacionalizācija. |
| Projekta izmaksas | 100% ES Mūžizglītības Erasmus+ programmas atbalsts, kopējais finansējums 19787,00 EUR (deviņpadsmit tūkstoši septiņi simti astoņdesmit septiņi euro, nulle centi); Daugavpils pilsētas domes priekšfinansējums 2020.gadā 20% apmērā –3957,40 EUR (trīs tūkstoši deviņi simti piecdesmit septiņi eiro, četrdesmit centi), kas tiks atgriezts pēc projekta noslēguma un gala atskaites iesniegšanas 2020.gadā. |
| Projekta mērķa grupa | Projektā tiks iesaistīts skolas vadības un atbalsta personāls, dažādu priekšmetu skolotājas, kuras sniedz savu ieguldījumu un aktīvi piedalās mācību procesa organizēšanā un skolas mācību darbībā.  |
| Projekta aktivitātes | Plānotas profesionālās pilnveides kursi, mācību seminārs, kurā piedalīsies dažādu priekšmetu skolotāji. Projekta aktivitātes: dalībā starptautiskajos profesionālās meistarības pilnveides kursos un mācību semināros dažādu Eiropas valstīsProjekta dalībnieki pēc mācību kursiem dalīsies pieredzē ar citiem skolotājiem mūsu skolā, kā arī ar pilsētas skolotājiem, nodrošinās publicitāti. |

Daugavpils pilsētas domes priekšsēdētājs *(personiskais paraksts)* A.Elksniņš